
AUCTORE  JACOBO  GORDON. 


^  Morbus,  qui  vulgo  Tumor  Albidus  nomi¬ 
natur,  duas  in  species,  Scrofulosam  nimirum 
et  Rheumaticam,  auctoribus  divisus  est ;  qua¬ 
rum  illa  in  Britannia,  haec  autem  in  Continenti 
saepius  apparet.  Huic  morbo  nomen  colore 
albo  cutis  impositum  est.  Vulgo  etiam  haud 
rarb  Anglice  “  Income  ”  dicitur,  propter  fal¬ 
lacem  tardumque  modum  in  quo  irrepit,  sine 
causa  evidente  sjepe  oriens. 

Species  Scrofulosa  morbi,  de  quo  sermo 
nunc  prsecipue  agitur,  auctoribus  systematicis 
in  varietates,  quae  primb  ossa,  deinde  liga¬ 
menta,  et  tum  partes  molles  afficiunt,  diducta 
est ;  et  vice  versa.  Morbus  igitur  vel  in  ossi¬ 
bus,  vel  ligamentis  quae  articulum  constituunt, 
incipere  potest ;  ssepius  vero  fortasse  in  liga¬ 
mentis.  Exempla  tamen  accidunt,  qu£e  ge¬ 
neraliter,  sed  improprie,  nomen  nostri  morbi 
accipiunt,  in  quibus  ossa  non  male  sese  ha¬ 
bent.  In  iis,  morbus  extra  articulum  in  mol¬ 
libus  sedem  capessere,  et  tumor  de  crassitu¬ 
dine  morbida  et  valde  aucta  partium  pendere, 
videtur.  Illa  exempla  sunt,  veri  est  simile 
potius  speciei  Rhumaticee  quam  Scrofulosae. 

Hic  morbus  plerumque  artus  majores,  sicuti 
genu,  cubitum,  carpum,  aut  malleolum  corri¬ 
pit  ;  eorum  tamen  genu  s^pius  adoriri  vide¬ 
tur.  Effectibus  ejus  igitur  in  artu  genu  atten¬ 
tionem  nostram  praecipue  dirigemus. 

Huic  morbo  juvenes  potius  quam  aetate 
provectiores  obnoxii  sunt.  Quibusdam  equi¬ 
dem  dictum  est,  adultos  vix,  aut  ne  vix  qui¬ 
dem,  hoc  morbo  laborare,  nisi  prius  aetate 
ineiinte  eo  impliciti  essent  Dominus  Cooper, 
qui  morbum  esse  Scrofulosum,  ossibus  affectis, 
credit,  qubd  si  homo  ad  aetatem  usque  viginti 
quinque  annorum  vixerit  sine  ullo  signo  Scro- 
fuhr,  nunquam  postea  tumore  albido  scrofii- 
loso  laborArit,  dicit.  Caries  ossium  in  hoc 
morbo  vix,  aut  nunquam,  accidit,  nisi  cartila¬ 
gines  et  involucra  articularia  progressu  mali 
perdita  essent.  Mutatio  tamen  morbida  ossi¬ 
bus  scrofulosis  est,  multilm  veri  differt  a  carie; 
ossa  enim  mollia  et  flexibilia  sunt  sine  ulla 
substantiae  eorum  diminiitione;  dum  in  carie 
disjunctio  continuitatis  ossis  substantiae  acci¬ 
dit. 

Ut  tumor  albidus  fere  semper  juvenes, 
scrofulae  proclives,  et  aetate  florentes,  inv^adit ; 
ideoque  scrofulx  similis,  haereditarius  esse 

putatus  est.  Quia  haud  rar6  in  illis  glandulas 
tumidas  et  cicatrices  priorum  ulcerum  videre 
possumus  ;  et  praeterea,  materia  peculiaris 
albida  et  partim  coagulata,  quae  ex  abscessibus 
scrofulosis  eflunditur,  in  cavitate  artus  affecti 
invenitur.  Porro,  affinitas  inter  Tumorem 
Albidum  et  Scrofulam  eo  plenius  confirmatur^ 
quod  in  Britannia,  ubi  scrofula  communis  est, 
tumor  albidus  etiam  frequens  sit ;  dum  con¬ 
tra,  in  Italia  et  Germania,  ubi  secundum 
Morgagnium  mala  strumosa  infrequentia  sunt, 
pauci  tantummodo  tumore  albido  laborant. 

Celeberrimus  Cullen  Hydarthrum^  qui  mor¬ 
bus  noster  esse  videtur,  sic  definit,  Articu- 
‘‘  Iorum,  genu  potissimum,  tumor  parum  pri- 
m6  eminens,  cuti  concolor,  dolentissimus, 
et  mobilitatem  imminuens.^^  Quse  definitio, 
etiamsi  optima,  Hydropem  tamen  artus  sig¬ 
nificat. 

DE  SIGNIS. 

Morbus  plerumque  sensu  infirmitatis  artfis 
praecipui  post  exercitationem  incipit  ;  qui 
hominem  inducit,  ut  ejus  attentionem  artui 
dirigat,  quem  potius  generaliter  plenum,  quam 
tumidum  videt.  Adest  ibi  molestia  quasi  post 
exercitationem  nimiam,  et  vix  dolor.  Illa 
molestia  quiete  et  otio  evanescit,  tempestate 
injucundi  et  frigida  revertitur  ;  dum  interea 
homo  aliter  se  bene  habet,  appetitu  et  viribus 
integris. 

Interdum  dolor  ab  initio  urget,  et  progressu 
morbi  magis  magisque  vehemens  et  perpetuus 
fit ;  interdum  vero  certis  intervallis  se  remit¬ 
tit.  Plerumque  locum  occupat  circumscrip¬ 
tum  vel  in  centro  artuis,  vel  in  capite  tibiae  ; 
ibi  tactu  dolet,  et  calor  major  est.  Quanto 

dolor,  frequentior  et  violentior  fit,  tanto  artus 
major  ;  calore  lecti  etiam  multum  intenditur. 
Ex  irritatione  perpetui,  febriles  accessiones 
oriuntur,  quae  vespere  superveniunt,  et  tan¬ 
dem  naturam  febris  hecticae  veram  induunt. 

Glandulae  inguinis  aliquando  tument.  Pon¬ 
dus  enim  corporis  in  ambulando  dolorem  in¬ 
tendit,;  unde  aeger  terram  digitis  pedis  tan¬ 
tummodo  premat ;  hinc  genu  fere  paululum 
flexum,  eodem  tempore  remanet,  et  vix  un¬ 
quam  postea  extendi  potest. 

Distentio  magna  summae  cuti  aspectum 
laevem  et  nitidum  dat,  et  propter  mollitiem 
totius  artus,  humor  intiis  tactu  fluctuare  vide¬ 
tur.  Venae  sub  cute  dilatatae  sunt.  Tumor 
integumentorum  ideam  suggerit  caput  ossis 
tumidum  esse,  quod  fere  non  ita  est,  neque 
tactui  cedit,  nec  foveam  ostendit. 

Sensus  alicujus  crepitandi,  quasi  aer  in  parte 
circumscripta  membranae  cellularis  continere- 

tur,  interdum  circiter  caput  tibiae  accidit, 
quod  equidem  progressu  morbi  evanescit.* 
Malo  perstante  et  aucto,  femur  et  crus  ma¬ 
crescunt:  ideo(pie  tumor  artus  evidentior,  eva¬ 
dit  ;  abscessus  circum  genu  formati,  res  (juas 
contineant,  per  foramina  exulcerata  cutis  ef¬ 
fundunt  qua?  saepe  sanantur,  et  paulo  temporis 
vel  iisdem  in  locis,  vel  in  aliis,  ora  iterum 
aperiunt. 

Tempus,  quo  materia  purulenta  intus  col¬ 
ligatur,  plurimiUn  differt ;  in  aliis  exemplis 
intra  perpaucos  menses  ab  initio  mali  ;  in 
aliis,  non,  nisi  post  multos  annos,  formatur. 

iEger  versus  finem  morbi  tabescit,  pulsus 
frequens  et  debilis,  sudores  nocturni,  diarrluca 
debilitans,  aliaque  signa  hectica?  febris  super¬ 
veniunt  ;  et  brevi,  mors  finem  doloribus  ejus 
imponit. 


♦  Russell^s  Treatise  on  the  Knee  Joint,  p.  29. 

Progressus  morbi  multiam  variatur,  et  de 
constitutione  prava  vel  san4  pendere  videtur ; 
in  quibusdam,  morbus  intra  sex  menses  signa 
omnia  sibi  propria  percurrit ;  dum  in  aliis, 
constitutione  corporis  parum  lassa,  bis  ille 
numerus  annorum  in  cursu  ejus  elapsus  est. 
Dominus  Russell  genus  eorum  prius  relaxa¬ 
tione  et  debilitate  quadam  comitatum  esse, 
saepius  observavit.  Itaque  casus  insignes  hu¬ 
jusmodi,  quos  illi  contigit  videre,  puerperis 
acciderunt. 

In  casibus  adeo  vehementibus  et  brevibus, 
cadavere  inspecto,  mutatio  ab  integra  ad 
morbidam  structuram,  ut  expectare  necesse 
erat,  non  ita  evidens,  ut  in  specie  chronica 
fuit. 

DE  INCISIONE  CADAVERIS. 

In  tumorem  incidendo,  massa  tumefacta  ex 
partium  mollium  incremento  extra  artum  oriri 
invenietur.  Hae,  mutationem  structurje  haud 
parvam  subiisse,  apparebunt,  substantia  cel¬ 
lulari  molliore  et  spissiore,  atque  quantitatem 
solito  majorem  humoris  viscidi  et  glutinosi 
continente ;  qui  albumini  ovi  similis  est,  ma¬ 
teriam  habenti  Scrofulse  peculiarem,  partim 
coagulatam  filisque  quibusdam  tenuibus  albis 
mistam. 

Si  morbus  diu  perstiterit,  tumor  firmior 
erit,  et  pen^  cartilagini  molli  similis,  atque 
aspectum  aequalem  habebit.  Cutis  quoque 
firmior,  crassior,  sensu  minore  praedita  erit,  et 
colori  similis,  quem  Elephantiasis  ostendit. 
Ligamentum  capsulare  plerumque  mutatio¬ 
nem  structurae  magnam  subiit  :  fabrica  ei 

naturalis  firma  deest ;  quanto  laxior,  tanto 
spissior  fit  Superficies  ejus  externa  est  albidi 
et  opaci  coloris  pro  nitido.  Facies  interna 
ligamenti  quoque  generaliter  cooperta  mem¬ 
brani  adventitia,  molli,  semipellucida,  et  sub- 
flava,  inventa  est  ;  haec  substantia  ligamento, 
cui  adhaerescit,  proxima  firmior  est,  atque  ad 
artum  versus  mollior.  Cavitate  artus  in  con¬ 
spectum  illati,  raro  multum  humoris  ibi  vide¬ 
mus  ;  atque  is  qui  invenitur,  plerumque  sero 
similis,  rebus  partim  coagulatis  ibi  natantibus 
mixto,  et  vix,  aut  ne  vix  quidem,  pus  sincerum 
est* 

Si  morbus  diu  extiterit,  cartilagines  quae 
superficies  articulares  tegunt,  fere  semper  lae¬ 
sae  fuerunt ;  praecipue,  quae  caput  tibiae  ob¬ 
ducit,  ea  consumpta  et  perdita  esse  invenietur. 
Haec  consumptio  primo  margines  cartilagi¬ 
num  afficit,  deinde  sensim  in  centrum  irrepit ; 
donec  caput  ossis  nudatur,  vel  parva  pars  in 
medio  tecta  solummodo  relinquitur.  Con- 

sumptio  tibiae  major,  quam  femoris  est ;  et 
morbo  longo  non  cartilaginem  solmn  corrodit, 
verum  in  osse  etiam  fodinas  exulceratas  ex¬ 
cavat.  Hoc  tamen  morbo  brevi  raro  accidit. 

Fines  ossium  nunquam  tument,  aut  solito 
majores  fiunt,  ut  olim  putatum  est ;  interdum 
tamen  super  eos  materia  ossea  deponitur,  un¬ 
de  in  magnitudine  increscant,  quo  Chirurgis 
quibusdam  fines  ossium  tumefactos  esse,  per¬ 
suasum  est.  Cartilagines  ossis  femoris  raro 
perditae  sunt,  et  os  quidem  ipsum  in  exemplis 
pessimis  parce  corroditur.  Condyli  vix  un¬ 
quam  aucti,  etiamsi  minimi  sani  sint,  inve¬ 
niuntur  :  molliores  autem,  ut  Dominus  Russell 
observavit,  scalpello  enim  vel  cuspide  facil¬ 
limi  penetrari  possunt. 

Patella  profundi  inter  partes  tumidas  latet, 
atque  idcirco  in  magnitudine  minui  videtur, 
quod  ita  non  se  habet ;  cartilago  verum,  qua 
tegitur,  morbida  et  soluta  quasi,  inventa  est. 

In  junioribus  aliquando,  ligamentis,  &c* 
morbo  perditis,  crus  actione  musculorum  fe¬ 
moris  flexorum  partim  luxatur  j  quod  tamen 
rarissimi  accidit.  Ligamenta  saepius  resoluta 
et  distenta  sunt,  et  dein,  si  artus  non  valde 
tumet,  crus  a  latere  uno  ad  alterum  sine  lace¬ 
ratione  ligamentorum  lateralium,  flecti  potest. 
Cui  motui  artus  praeter  naturam  mollites  ex¬ 
tremitatum  ossium,  verisimile  est,  favet. 


DE  CAUSIS. 

Causj2  Tumoris  Albidi  in  tenebris  obscuris 
sa;pe  includuntur.  Malum  enim  haud  rar6 
sine  causa  evidente  accedit,  cui  origo  ejus 
attribueretur.  Scrofula  certe  causa  est  fre¬ 
quens,  qu^  tumori  albido  proclivitatem  dat, 
minimi  vero  inter  Chirurgos  constat  Tumorem 
Albidum  semper  Scrofula  niti,  vel  cum  ea 
conjungi,  ut  interdum  putatum  est. 

Speciem  igitur  Tumoris  Albidi  unam,  pra^- 
cipu^  in  Continenti  Rheumatismo  niti,  obser¬ 
vatum  est ;  idem  fit,  sed  multo  rarius  quidem, 
verisimile  est,  in  Britannia.  Hinc  species 
Scrofulosa  et  species  Rheumatica,  ut  verisi- 
millimum  est,  e  constitutione  aegri  vitiosa  vel 
integn\  ex  toto  pendent.  Itaque  cum  morbus 
noster  aegrum  habitu  scrofuloso  imbutum  in¬ 
vadit,  scrofula  exasperatus  formam  graviorem 
et  multo  pejorem  induit ;  contr^,  cum  aegrum 
habitu  integro  sive  scrofuH  libero,  multo  le¬ 
nior,  aptiorque  curatu  erit.  In  Britannia  igi¬ 
tur,  ubi  scrofula  adeo  communis  est,  rationem 
cur  natura  Tumoris  Albidi  gravior,  vel  magis 
inveterata  sit,  explicare  possumus  ;  quam  in 
Italia  et  Germania,  ubi  Scrofula  multo  rarior, 
et  ubi  Tumor  Albidus  lenior  est,  et  saepius 
Rheumatismo  comitatur. 

Casus  quidem  rari  et  inordinati  subinde 
apparent,  non  Scrofula  comitati ;  et  nihilomi¬ 
nus  inveterationem  induunt  ita  magnam,  ut 

remediis  omnibus  nostris  obsistant.  Hi  at¬ 
tentionem  summam  merito  postulant.  Sed 
fatendum  est  tamen,  alios  habitus  esse  corpo¬ 
ris,  de  quorum  natura  propria  parum  aut 
nihil  adhuc  cognitum  est,  qui  non  minus^ 
quam  Scrofula  morbos  quodammodo  mutare, 
et  in  pejus  convertere,  conferant. 

Causae  Tumoris  Albidi  in  nostra  patria  fre-* 
quentissimae  sunt  quae,  cum  habitui  strumoso 
accidunt,  morbos  Scrofula  imbutos  excitent. 
Hinc  quod  in  eo  habitu  inflammationem  vel 
statum  morbidum  et  irritabilem  in  artu  genu 
movere  possit,  id  malum  convertere  in  Tu¬ 
moris  Albidi  formam  violentem  aptissimum 
erit.  Causae  vero  inflammationis  et  irritationis 
saepe  adeo  leves  sunt,  ut  haud  raro  atten¬ 
tionem  aegri  evitent  j  idcirco  malum  sine  causa 
ulla  evidente  oriri  putatur.  Corpore  frigori 
et  humori  exposito,  vel  ictu  leni  vitium  in 
habitu  proclivi  orietur  ;  quod,  proclivitate 
absente,  morbum  valde  lenem  movisset,  et 

h 

remediis  idoneis  facillimi  cessisset. 

In  memoria  etiam  tenendum  est,  irrita¬ 
tionem  et  inflammationem  artus  in  habitu 
Scrofula  imbuto  multo  facilius  moveri,  qujim 
in  aliis  ;  quo  tit,  ut  Tumor  Alliidus  multo 
saepius  scrofula  imbutis  acciderit 

Praeterea,  si  causa,  qua  fer^  morbum  nos¬ 
trum  movent,  homini  S)  philide  imbuto  appli¬ 
cantur  ;  artus  inflammatione  tentatus,  action¬ 
em  Tumori  Albido  peculiarem  induet,  for¬ 
mamque  malam  sibi  assumet  j  cujus  curatio 
Ilydrargyro  eflicienda  est. 


DE  PROGNOSI, 

Prognosis  fere  semper  infausta  est ;  quan- 
quam  enim  morbus  remediis  idoneis  sub  initio 
strenui  et  rit^  adhibitis,  cedat ;  causa  tamen 
magna  est  metuendi  morbum  ictu  quodam 
fortuito  in  idem  genu,  vel  mutatione  quadam 
infelice  constitutionis  rediturum  esse.  Quanto 

junior  tamen  agger  est,  tanto  certior  curatio 
erit ;  in  junioribus  enim  solummodo  Anchy- 
losis,  etiamsi  perraro  iis  quidem  accidat,  ut 
fausta  terminatio  morbi,  expectanda  est 
Maximi  momenti  est  morbo  apud  initium 
occurrere ;  postquam  enim  metam  certam 
praeterierit,  ars  medicinalis  nihil  valebit,  nisi 
membrum  exscindatur. 

Si  £eger  habitu  scrofula  imbuto,  vel  aliter 
vitioso  praeditus  est,  si  jetate  provectus,  prog¬ 
nosis  infaustissima  est ;  et  metuendum  cona¬ 
tus  omnes  nostros  curationem  efficiendi  frus¬ 
tra  futuros  esse. 

Anchylosis  tamen  non  fieri  potest,  nisi 
cartilagines  articulares  inflammatione  longa 
et  suppuratione  perditae  fuerint  j  valetudo 
igitur  et  vires  aegri  plerumque  ex  toto  labe¬ 
facta  sunt ;  ideoque  ille,  ut  victima,  morte 
praematura,  cadet,  priusquam  processus,  quo 
Natura  curationem  efficere  volebat,  ad  finem 
productus  fuerit.  Quanquam  enim  Anchy- 

losis,  quippe  qua^  in  forniA  morbi  gravissimA 
seniper  maximi  exoptata  sit,  artum  immobi¬ 
lem  reddat,  nihilominus  et  vitam  et  membrum 
aegri  conservat.  Progressu  hoc  superveniente, 
omnia  signa,  quae  antea  urgebant,  se  paulu¬ 
lum  remittunt,  dolor  nimiriim  tolerabilior,  et 
tumor  minor  fit ;  et  si  constitutio  aegri  inte¬ 
gra  sit,  signa  febris  hecticae  etiam  abscedunt, 
et  sub  fine  dolor  et  molestia  artus  ex  toto 
evanuerunt.  Membrum  extentum  tenere 
utile  erit,  dum  Anchy losis  in  progressu  est. 


DE  DIAGNOSI. 

Tumor  Albidus  cum  Hydrope  artus  genu, 
Podagra,  et  Rheumatismo  confundi  potest, 
sed  signis  et  progressui,  quae  utrique  morbo 
propria  sunt,  attentionem  convertendo,  diag¬ 
nosin  sine  difficultate  statuere  possumus. 

B- 

In  Hydrope,  si  magna  est  accumulatio  hu¬ 
moris,  crus  ita  extendendo  ut  ligamentum 
Patellae  relaxetur,  latusque  patellae  premendo, 
humor  sub  osse  transibit,  idque  elevabit,  et 
sensum  fluctuationis  faciet.  In  hoc  malo 
quoque  dolor  latius  tendit,  leniorque  est, 
tumor  etiam  celeriter  increscit.  Praeterea, 
Hydrops  Artus  plerumque  relaxatione  aut 
debilitate  febres  &c.  subsequente,  originem 
ducit.  Huic  aliisque  signis  animum  adver* 
tendo  diagnosin  recte  statuemus. 

Tumor  Albidus  a  Podagra  distingui  potest 
signis  podagras  propriis  ;  ante  Podagrae  parox¬ 
ysmum  adsunt  plus  minusve  Dyspepsise, 
languor  et  lassitudo  generalis ;  torpor  et 
spasmus  crurum  ;  et  praeterea  dolor  in  eodem 
artu  vel  in  artus  eodem  loco  neque  semper 
fixus,  neque  perpetuus  est ;  et  porro,  habitus 
segri  inter  sese  plurimum  diiferunt.  Omnia 
haec  satis  superque  sunt  ad  diagnosin  statuen¬ 
dum. 

In  Rheumatismo  simplicc  adest  Pyrexia ; 
dolor  fugax  est,  et  modo  hunc,  modo  illum 
artum  occupat,  et  artu  affecto  tumefacto  le¬ 
nior  fit ;  his  accedebat  rubor  artus.  His  sig¬ 
nis  perpensis  diagnosis  inter  Tumorem  Albi¬ 
dum  genu  et  Rheumatismum  facilis  erit. 

Utile  sit  quoque  mentionem  facere  de  sig¬ 
nis,  qua)  speciem  Scrofulosam  specie  Rheuma¬ 
tica  nostri  morbi  dignoscant.  In  specie  Scro- 
fulosa  pars  circumscripta  arths  dolet,  et  dolor 
tumore  superveniente  se  paululum  remittit : 
in  specie  Rheumaticil  contri  dolor  nunquam 
ut  dicitur,  sine  tumore  accidere,  neque  se  re¬ 
mittit  cum  pars  aflecta  tumet ;  et  prseter^a 
totum  artum  multo  latihs  afficit. 

DE  CURATIONK 

Tumor  Albidus  in  forma  chronica  vel  acu¬ 
ta  apparet.  Forma  chronica  saepe,  segris  am¬ 
bulantibus  artumque  affectum  imprudenter 
irritantibus,  in  acutam  convertitur.  Cum 
forma  acuta  adest,  cutis  tenera  et  solito  cali¬ 
dior  tactu  dolet.  Remedia  igitur  antiphlo- 
gistica  statim  adhibenda,  quorum  optima  est 
detractio  sanguinis  ex  artu  dolente.  Hiru¬ 
dines  decem  vel  quindecim  artui  affecto  ap¬ 
plicatae  ad  inflammationem  minuendam  bene 
respondent ;  quippe  qu£e  multo  minus  irritati¬ 
onis  moveant,  quam  cucurbitula  cum  ferro  ; 
et  morsibus  hirudinum  fomenta  calida  postea 
applicanda  sunt,  ut  sanguis  copiose  eliciatur. 
Hirudines  iterum  iterumque  pro  re  nata  re¬ 
petantur.  Inflammatione  eo  modo  pen^  sub¬ 
acta,  refrigerantia,  sicuti  Solutio  Acetatis 

Plumbi,  vel  Muriatis  Ammoniie  cum  Aceto, 
artui  dolenti  applicata,  inflammationis  reli¬ 
quum  minuunt,  suppurationem  prohibent,  et 
actionem  vasorum  absorbentium  promovendo, 
tumorem  artiis,  si  humore  effuso  nititur,  mi¬ 
norem  reddunt. 

Panni  iis  lotionibus  madefacti  semper  artui 
applicandi,  et  quoties  aridi  fiunt,  iterum  ma¬ 
defieri  debent. 

Dum  ea  remedia  artui  affecto  admoventur  ; 
alia,  quae  alvum  solvunt,  sicuti  sales  medii, 
Supertartris  Potassae,  Infusum  Tamarindi  In- 
dicjE  cum  Cassia  Senna,  et  similia,  magno 
cum  commodo  adhibeantur.  Dieta  nutriens, 
sed  simplex,  esse  debet.  Stimulantia  tamen 
caut^  evitanda  sunt. 

His  rebus,  signa  omnia  ex  inflammatione 
pendentia  evanescunt,  et  curatio  morbo  leni 
.  perfecta  est.  Hoc  autem  raro  accidit ;  quan- 
,quam  enim  inflammatio  acuta  submota  sit. 

chronica  tamen  restat,  morbumque  diutius 
exasperat. 

In  exemplis  quibusdam  Domino  Russell 
descriptis,  quas  sine  inflammatione  multa  ince¬ 
perunt,  sed  tumore  artus  subito  crescente 
cognita  sunt ;  a  relaxatione  potius  quam  in¬ 
flammatione  pendere  visa  sunt.  Hinc  ille 
Chirurgus  peritissimus  stimulantia,  et  astrin¬ 
gentia  vel  regni  vegetabilis,  vel  mineralis  ar¬ 
tui  alt^  dolenti  efficacissima  invenit.  Omnium, 
decoctum  corticis  quercus,  cui  adjectum  est 
Sulphas  Aluminae,  utilissimum  esse  experien¬ 
tia  inventum  est. 

Fomenta  calida  tamen  aUeviationem  pro 
tempore  solummodo  ferunt.  In  Gallia  equi¬ 
dem,  ubi  morbus  hic  plerumque  lenis,  eorum 
usus  summis  laudibus  elatus  est ;  et  chirurgi 
ibi  multa  exempla  citant,  in  quibus  curatio¬ 
nem  iis  rebus  effecerunt.  Panni  lanei  decocto 
Anthemidis  nobilis,  vel  capitum  papaverum. 


DE  TUMORE  ALBIDO. 


23 


vel  aqiL^  maris  calefactA  madefacti  et  ali- 
qiiantuliim  compressi,  artui  affecto  (juam 
calidissimi  applicari ;  et  alii  calidiores  aliis 
frigidioribus  supervenire,  debent,  semel  per 
horsc  dimidium. 

In  usu  est  intervallis  inter  fomenta,  artum 
inungere  axungiA,  vel  oleo  olivarum,  vel  oleo 
camphorato,  vel  tincturA  Saponis  cum  Opio ; 
Ilis,  artus  per  horas  duas  tresve  quotidie  per¬ 
fricandus  est,  quo  absorbentia  ibi  in  actionem 
solito  majorem  stimulentur.  Frictio  sicca,  id 
est  sine  oleo,  in  usu  frequente  est  quoque,  et 
saepe  maximo  cum  commodo  adhibetur  ;  fer^ 
semper  tumorem  minuit,  et  curationem,  etiam 
exemplis  in  gravioribus,  interdum  efficit. 

Hydrargyrus  olim  in  curatione  Tumoris 
Albidi  adhibitus  est  notione,  quod  labe  vene- 
reA  exortus  sit ;  experientia  ver6  nos  hodier¬ 
nos  docuit  eA  causA  rarissime  niti.  Exempla 
quidem  pauca  fuerunt,  in  quibus  omnia  re¬ 
media  solita  spem  curationem  facientis  frus- 

trata  sunt :  et  tandem,  signis  Lui  Venerese 
propriis  sese  alibi  ostendentibus,  Hydrargyrus 
administratus  est,  cui  morbus  artus  genu 
cessit,  et  curatus  est.^ 

Electricitas  sub  forma  Galvanismi  in  cura¬ 
tione  adhibita  est,  sed  plerumque  sine  ullo 
commodo :  utilis  esse  visa  est  prascipue  in 
malis  chronicis  et  ignavis,  et  etiam  postquam 
curatio  effecta  esset,  sed  cum  artus  adhuc 
rigidus  remanebat :  tum  primo  scintillas  ex 
artu  et  musculis  vicinis  educere,  deinde  im¬ 
petus  fortiores,  sed  adhuc  lenes,  adhibere 
utilissimum.  His  rebus  seger  interdum  usum 
artus  liberum  recuperat. 

Chirurgi  omnes,  summis  laudibus  emplastra 
Meloes  Vesicatorii  artui  genu  applicata  com¬ 
mendant.  Aliis  ea  prodesse  humorem  detra¬ 
hendo  ;  aliis,  irritationem  incitando  sedi  mor- 


*  Latta^s  Surgery,  vol.  Ist,  p.  189* 

bi  contrariam,  quk  derivatio  fiat,  persuasum 
est. 

In  statu  morbi  confirmato,  emplastra  Me- 
loes  Vesicatorii  remediasunt  praecipua,  quibus 
fiducia  ponatur.  Duobus  modis  applicanda 
sunt.  Dominus  Crowthcr,  Emplastrum  adeo 
am})lum  commendat,  ut  totum  genu  obtegat, 
applicari ;  et  cuticuhl  erasi\  ex  parte,  humor 
*  ope  unguenti  acris,  sicuti  Cerati  Sabinae, 
eliciendus  est.  Contra,  emplastrum  uni  la¬ 
teri  applicare  commendatum  est ;  et  dum 
pars  exulcerata  sanatur,  alterum  emplastrum 
lateri  genu  alteri  imponere,  et  hoc  modo  al¬ 
ternate  usque  dum  stimulis  perpetu6  succe¬ 
dentibus  morbus  cedat. 

Sunt  ulriusque  modi  fautores ;  sed  emplas¬ 
trum  amplum  toti  genu  applicatum,  optimos 
effectus  producere,  plurimum  humoris  edu¬ 
cendo,  visum  est.  Hoc  igitur  nunc  plerum¬ 
que  in  usu  est.  Ita  methodus  optima  est 

nostra  in  opinione  emplastrum  Meloes  Vesi- 

catorii  amplum  toti  genu  imponere ;  et,  cuti¬ 
cula  exulcerata  et  submota,  pars  Cerato  Sabi¬ 
nas  tegenda  est,  et  quotidie,  vel  bis  in  die 
caut^  tergenda.  Ceratum  Sabinae  in  usum 
venit  pro  Unguento  infusi  Meloes  Vesicatorii, 

propterea  quod  Dysuriam  nunquam  movet. 

% 

Haec  methodus  morbum  tractandi  continu¬ 
anda  est  usque  dum  dolor  et  tumor  evanes¬ 
cunt  ;  atque  efficacissima  est  in  iis  exemplis, 
ubi  ea  signa  maximi  urgeant  j  abscessus  quo¬ 
que,  qui  formati  sint,  curatura  est.  Interdum 
difficile  est  fluxum  humoris  e  parte  exulce¬ 
rati  effusi  perpetuum  tenere  ;  tum  fonticuli 
Nitrate  Argenti  aperiantur,  utroque  latere 
artus  genu  unus,  cujus  diametro  digitum 
transversum  cum  dimidio  longo,  illi  duo  fon¬ 
ticuli  naturam  ulcerum  induunt,  et  semper 
humorem  vel  pus  effundunt. 

Constitutiones  tamen  ita  irritabiles  ali¬ 
quando  visae  sunt,  ut  emplastra  Meloes  Vesi¬ 
catorii  non  tolerabilia  essent  j  hinc  nos  cura- 

tionem  vel  frigidis  vel  calidis  artui  applicatis, 
otio  membri,  frictione,  pressurd  fasciae  com¬ 
muni  in  usu,  aut  ope  stuporum  adhaesivorum, 
tentare  oportet. 

Attentionem  quoque  prtecipu^  viribus  a?gri, 
febrique  hecticai  convertendum  est.  Cum 
Diarrhaca  urget,  ut  haud  rarb  fit,  dosibus 
Opii  pro  re  nata  repetitis,  occurrenda  ;  quod 
eodem  tempore  irritationem  minuat,  som- 
nuinque  invitat.  Pulvis  Cinchona^  Off.  et 
Acidum  Sulphuricum  Aromaticum  ex  usu 
sunt  ad  sudores  nocturnos  compescendum, 
genusque  nervosum  et  corpus  universum  ro¬ 
borandum. 

Quoniam  Tumor  Albidus  sa?pe  Scrofulas 
jungitur,  remedia  ei  utilissima  adhibenda  sunt, 
sicuti  balneum  in  mare,  aer  maritimus,  et 
ca^tera. 

IMorbo  natura  aegri  constitutionis  adeo  ex¬ 
asperato,  ut  remediis  omnibus  nostris  obsistat, 
nihil  restat,  nisi  membrum  ferro  excindere. 

Chirurgi  peritissimi  tamen  ab  hoc  abstinere 
suadent  quam  diu  constitutio  morbum  patia¬ 
tur  ;  propterea  qu6d  mutatio  subito  interdum 
accidit,  et  seger  postea  convalescit.  Hoc 
certe  est,  quod  non  a  priore  causam  expectare 
habuerimus.  Si*  enim  ratiocinationi  solum 
confideremus  mutationem  salutarem  adeo 
raram  esse,  et  constitutionem  antea  adeo 
-multum  quassatam  diceremus,  ut  recuperatio 
sanitatis  semper  tarda  atque  incerta  esset. 

Contrarium  vero  experientia  quotidiani 
probatur ;  aegros  enim  videmus,  qui  summae 
debilitati  febre  hectica  redacti  sunt,  quod,  ut 
adstantibus  visum  est,  vix  operationem  mem¬ 
brum  excindendi  ferre  potuissent ;  et  nihilo¬ 
minus  amputationem  subire,  et  postea  sanita- 
.tem  viresque  brevi  tempore  recuperare.— 
“  I  have  known,”  inquit  celeberrimus  Johan- 
“  nes  Hunter,  a  hectic  pulse  at  1 20  sink  to 
“  qo  in  a  few  hours,  upon  the  removal  of  the 
‘‘  hectic  cause ;  I  have  known  persons  sleep 

“  soundly  the  first  night  withoiit  an  opiate, 
“  who  had  not  slept  tolcrably  for  wccks  be- 
“  fore ;  I  have  known  cold  sweats  stop  im- 
“  niediately,  as  well  as  those  called  colliqua- 
“  tive  ;  I  have  known  a  purging  stop  imme- 
“  diately  upon  the  reinoval  of  the  hectic 
“  cause,  and  the  urine  drop  its  sediment.” 

Itaque  amputatio  membri  diflbrri  ad  ulti¬ 
mum  debet,  id  est,  tamdiu  quam  constitutio 
\ires  vitae  sine  periculo  conservare  valet. 

